R E P U B L I K A S R B I J A

NARODNA SKUPŠTINA

01 Broj 06-2/558-21

29. decembar 2021. godine

B e o g r a d

**Z A P I S N I K**

**ŠESNAESTE SEDNICE DRUGOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2021. GODINI,**

**ODRŽANE 28. I 29. DECEMBRA 2021. GODINE**

Sednica je počela u 10 časova i 15 minuta.

Sednici je predsedavao Ivica Dačić, predsednik Narodne skupštine.

Narodna skupština je minutom ćutanja odala poštu preminulom zameniku generalnog sekretara Narodne skupštine Branku Marinkoviću.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuju 103 narodna poslanika, a primenom elektronskog sistema za glasanje utvrđeno je da su u sali prisutna 154 narodna poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od Ministarstva prosvete, nauke i tehnološkog razvoja i Republičkog fonda za zdravstveno osiguranje, Jasmina Karanac, predstavnik Poslaničke grupe Socijaldemokratska partija Srbije - od Ministarstva građevinarstva, saobraćaja i infrastrukture, Rozalija Ekres, predstavnik Poslaničke grupe SAVEZ VOJVOĐANSKIH MAĐARA - od Ministarstva finansija, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) - od predsednika Vlade i Ministarstva unutrašnjih poslova i Milimir Vujadinović, predstavnik Poslaničke grupe „Aleksandar Vučić - za našu decu“.

Prema evidenciji Službe Narodne skupštine, sednici nisu prisustvovali, a nisu obavestili o sprečenosti, narodni poslanici: Zagorka Aleksić, Dušan Bajatović, Miloš Banđur, Nadije Bećiri, dr Boban Birmančević, Žarko Bogatinović, dr Marko Bogdanović, Bratimir Vasiljević, Jelisaveta Veljković, Sonja Vlahović, Mladen Grujić, Vladimir Đukanović, Milan Đurica, Ninoslav Erić, doc. dr Ilija Životić, Vladan Zagrađanin, Krsto Janjušević, mr Jadranka Jovanović, Šaip Kamberi, Dragomir Karić, Borisav Kovačević, Jovan Kolundžija, Marijana Krajnović, Selma Kučević, Nikola Lazić, Sanja Lakić, Janko Langura, Sofija Maksimović, Dragan D. Marković, Dragan M. Marković, Veroljub Matić, Rajka Matović, Jelena Mijatović, Olivera Nedeljković, prof. dr Aleksandra Pavlović Marković, Mira Petrović, Milena Popović, Misala Pramenković, Dragana Radinović, Milenka Subić, prof. dr Goran Tasić, prof. dr Jahja Fehratović, Ana Čarapić, Aco Petrović, Ljiljana Kuzmanović-Vujaković, Marina Mirković, Mina Kitanović, Nikola Kožović, Jelena Stevanović, Jelena Katić, dr Amela Lukač Zoranić i Ratko Nikolić.

Narodna skupština je, većinom glasova, usvojila: Zapisnik Jedanaeste sednice Drugog redovnog zasedanja Narodne skupštine Republike Srbije u 2021. godini, održane 7. i 8. decembra 2021. godine (od 171 prisutnog narodnog poslanika, 160 je glasalo za, a 11 nije glasalo), Zapisnik Dvanaeste sednice Drugog redovnog zasedanja Narodne skupštine Republike Srbije u 2021. godini, održane 14. i 15. decembra 2021. godine (od 171 prisutnog narodnog poslanika, 164 su glasala za, a sedam nije glasalo) i Zapisnik Trinaeste sednice Drugog redovnog zasedanja Narodne skupštine Republike Srbije u 2021. godini, održane 10. decembra 2021. godine (od 171 prisutnog narodnog poslanika, 163 su glasala za, a osam nije glasalo).

Zatim je Narodna skupština prešla na utvrđivanje dnevnog reda.

Izjašnjavajući se o predlozima za stavljanje na dnevni red akata po hitnom postupku, Narodna skupština je prihvatila: predlog Vlade da se, po hitnom postupku, stavi na dnevni red Predlog zakona o izmenama i dopunama Zakona o finansijskoj podršci porodici sa decom, koji je podnela Narodnoj skupštini 24. decembra 2021. godine (od 172 prisutna narodna poslanika, 166 je glasalo za, a šest nije glasalo), predlog Vlade da se, po hitnom postupku, stavi na dnevni red Predlog zakona o potvrđivanju Sporazuma o saradnji u veterinarskoj, fitosanitarnoj i oblasti bezbednosti hrane i hrane za životinje na Zapadnom Balkanu, koji je podnela Narodnoj skupštini 27. decembra 2021. godine (od 172 prisutna narodna poslanika, 166 je glasalo za, a šest nije glasalo), predlog Vlade da se, po hitnom postupku, stavi na dnevni red Predlog zakona o potvrđivanju Sporazuma o uslovima za slobodan pristup tržištu rada na Zapadnom Balkanu, koji je podnela Narodnoj skupštini 27. decembra 2021. godine (od 172 prisutna narodna poslanika, 166 je glasalo za, a šest nije glasalo), predlog Vlade da se, po hitnom postupku, stavi na dnevni red Predlog zakona o potvrđivanju Sporazuma između Vlade Republike Srbije i Saveta ministara Republike Albanije o uzajamnom priznavanju odobrenja ovlašćenih privrednih subjekata za sigurnost i bezbednost (AEOS), koji je podnela Narodnoj skupštini 27. decembra 2021. godine (od 172 prisutna narodna poslanika, 165 je glasalo za, a sedam nije glasalo) i predlog Vlade da se, po hitnom postupku, stavi na dnevni red Predlog zakona o potvrđivanju Sporazuma o povezivanju šema elektronske identifikacije građana Zapadnog Balkana, koji je podnela Narodnoj skupštini 27. decembra 2021. godine (od 172 prisutna narodna poslanika, 165 je glasalo za, a sedam nije glasalo).

Izjašnjavajući se o predlozima za dopunu predloženog dnevnog reda, Narodna skupština nije prihvatila: predlog narodnog poslanika Smilje Tišme da se dnevni red dopuni tačkom - Predlog rezolucije o ustaškom genocidu nad Srbima, Jevrejima i Romima u Nezavisnoj Državi Hrvatskoj (1941-1945), koji je Narodnoj skupštini podnelo deset narodnih poslanika 7. decembra 2021. godine (nakon obrazloženja narodnog poslanika Smilje Tišme, od 168 prisutnih narodnih poslanika, 44 su glasala za, jedan se uzdržao, a 123 nisu glasala) i predloge narodnog poslanika Miodraga Linte da se dnevni red dopuni tačkama - Predlog zakona o izmenama i dopunama Zakona o izbeglicama, koji je podneo Narodnoj skupštini 23. marta 2021. godine (od 168 prisutnih narodnih poslanika, šest je glasalo za, a 162 nisu glasala) i Predlog zakona o izmenama i dopunama Zakona o pravima boraca, vojnih invalida, civilnih invalida rata i članova njihovih porodica, koji je podneo Narodnoj skupštini 12. maja 2021. godine (od 168 prisutnih narodnih poslanika, devet je glasalo za, a 159 nije glasalo).

Narodna skupština je, većinom glasova (od 168 prisutnih narodnih poslanika, 157 je glasalo za, a 11 nije glasalo), prihvatila predlog narodnog poslanika dr Aleksandra Martinovića da se obavi:

1. **zajednički načelni i jedinstveni pretres o:**

**- Predlogu zakona o izmenama i dopunama Zakona o finansijskoj podršci porodici sa decom,** koji je podnela Vlada (broj 011-2437/21 od 24. decembra 2021. godine),

**- Predlogu zakona o izmeni Zakona o rokovima izmirenja novčanih obaveza u komercijalnim transakcijama,** koji je podnela Vlada (broj 011-2292/21 od 9. decembra 2021. godine),

**- Izveštaju o radu Regulatorne agencije za elektronske komunikacije i poštanske usluge za 2020. godinu, ko**ji je podnela Regulatorna agencija za elektronske komunikacije i poštanske usluge (broj 02-1214/21 od 30. juna 2021. godine)**, sa Predlogom zaključka Odbora za prostorno planiranje, saobraćaj, infrastrukturu i telekomunikacije od 25. novembra 2021. godine,**

**- Predlogu odluke o davanju saglasnosti na Izmene i dopune Finansijskog plana Komisije za hartije od vrednosti za 2021. godinu,** koji je podneo Odbor za finansije, republički budžet i kontrolu trošenja javnih sredstava (broj 02-2196/21 od 1. decembra 2021. godine),

**- Predlogu odluke o davanju saglasnosti na Finansijski plan Komisije za hartije od vrednosti za 2022. godinu,** koji je podneo Odbor za finansije, republički budžet i kontrolu trošenja javnih sredstava (broj 02-2197/21 od 1. decembra 2021. godine),

**- Predlogu odluke o davanju saglasnosti na Finansijski plan Regulatornog tela za elektronske medije za 2022. godinu,** koji je podneo Odbor za finansije, republički budžet i kontrolu trošenja javnih sredstava (broj 02-2199/21 od 1. decembra 2021. godine),

**- Predlogu odluke o davanju saglasnosti na Finansijski plan Agencije za energetiku Republike Srbije za 2022. godinu,** koji je podneo Odbor za finansije, republički budžet i kontrolu trošenja javnih sredstava (broj 02-2198/21 od 1. decembra 2021. godine),

**- Predlogu zakona o potvrđivanju Sporazuma o saradnji u veterinarskoj, fitosanitarnoj i oblasti bezbednosti hrane i hrane za životinje na Zapadnom Balkanu,** koji je podnela Vlada (broj 011-2458/21 od 27. decembra 2021. godine),

**- Predlogu zakona o potvrđivanju Sporazuma o uslovima za slobodan pristup tržištu rada na Zapadnom Balkanu,** koji je podnela Vlada (broj 011-2457/21 od 27. decembra 2021. godine od 27. decembra 2021. godine)**,**

**- Predlogu zakona o potvrđivanju Sporazuma između Vlade Republike Srbije i Saveta ministara Republike Albanije o uzajamnom priznavanju odobrenja ovlašćenih privrednih subjekata za sigurnost i bezbednost (AEOS),** koji je podnela Vlada (broj 011-2456/21 od 27. decembra 2021. godine) i

**- Predlogu zakona o potvrđivanju Sporazuma o povezivanju šema elektronske identifikacije građana Zapadnog Balkana,** koji je podnela Vlada (broj 011-2455/21 od 27. decembra 2021. godine) i

**2. zajednički jedinstveni pretres o:**

**- Predlogu odluke o izboru sudija koji se prvi put biraju na sudijsku funkciju**, koji je podneo Visoki savet sudstva (broj 02-2280/21 od 9. decembra 2021. godine) i

**- Listi kandidata za člana Saveta Komisije za zaštitu konkurencije,** koju je podneo Odbor za privredu, regionalni razvoj, trgovinu, turizam i energetiku (broj 02-1763/21 od 6. decembra 2021. godine).

Narodna skupština je, većinom glasova (od 168 prisutnih narodnih poslanika, 161 je glasao za, a sedam nije glasalo), utvrdila dnevni red Šesnaeste sednice Drugog redovnog zasedanja Narodne skupštine Republike Srbije u 2021. godini, u celini.

**Tako utvrđen dnevni red je sledeći:**

**1. Predlog zakona o izmeni Zakona o rokovima izmirenja novčanih obaveza u komercijalnim transakcijama**, koji je podnela Vlada (broj 011-2292/21 od 9. decembra 2021. godine),

**2. Predlog odluke o izboru sudija koji se prvi put biraju na sudijsku funkciju**, koji je podneo Visoki savet sudstva (broj 02-2280/21 od 9. decembra 2021. godine),

**3. Lista kandidata za člana Saveta Komisije za zaštitu konkurencije,** koju je podneo Odbor za privredu, regionalni razvoj, trgovinu, turizam i energetiku (broj 02-1763/21 od 6. decembra 2021. godine),

**4. Izveštaj o radu Regulatorne agencije za elektronske komunikacije i poštanske usluge za 2020. godinu**, koji je podnela Regulatorna agencija za elektronske komunikacije i poštanske usluge (broj 02-1214/21 od 30. juna 2021. godine), **sa Predlogom zaključka Odbora za prostorno planiranje, saobraćaj, infrastrukturu i telekomunikacije od 25. novembra 2021. godine,**

**5. Predlog odluke o davanju saglasnosti na Izmene i dopune Finansijskog plana Komisije za hartije od vrednosti za 2021. godinu**, koji je podneo Odbor za finansije, republički budžet i kontrolu trošenja javnih sredstava (broj 02-2196/21 od 1. decembra 2021. godine),

**6. Predlog odluke o davanju saglasnosti na Finansijski plan Komisije za hartije od vrednosti za 2022. godinu**, koji je podneo Odbor za finansije, republički budžet i kontrolu trošenja javnih sredstava (broj 02-2197/21 od 1. decembra 2021. godine),

**7. Predlog odluke o davanju saglasnosti na Finansijski plan Regulatornog tela za elektronske medije za 2022. godinu,** koji je podneo Odbor za finansije, republički budžet i kontrolu trošenja javnih sredstava (broj 02-2199/21 od 1. decembra 2021. godine),

**8. Predlog odluke o davanju saglasnosti na Finansijski plan Agencije za energetiku Republike Srbije za 2022. godinu,** koji je podneo Odbor za finansije, republički budžet i kontrolu trošenja javnih sredstava (broj 02-2198/21 od 1. decembra 2021. godine),

**9. Predlog zakona o izmenama i dopunama Zakona o finansijskoj podršci porodici sa decom**, koji je podnela Vlada (broj 011-2437/21 od 24. decembra 2021. godine),

**10. Predlog zakona o potvrđivanju Sporazuma o saradnji u veterinarskoj, fitosanitarnoj i oblasti bezbednosti hrane i hrane za životinje na Zapadnom Balkanu,** koji je podnela Vlada (broj 011-2458/21 od 27. decembra 2021. godine),

**11. Predlog zakona o potvrđivanju Sporazuma o uslovima za slobodan pristup tržištu rada na Zapadnom Balkanu,** koji je podnela Vlada (broj 011-2457/21 od 27. decembra 2021. godine od 27. decembra 2021. godine),

**12. Predlog zakona o potvrđivanju Sporazuma između Vlade Republike Srbije i Saveta ministara Republike Albanije o uzajamnom priznavanju odobrenja ovlašćenih privrednih subjekata za sigurnost i bezbednost (AEOS)**, koji je podnela Vlada (broj 011-2456/21 od 27. decembra 2021. godine) i

**13. Predlog zakona o potvrđivanju Sporazuma o povezivanju šema elektronske identifikacije građana Zapadnog Balkana,** koji je podnela Vlada (broj 011-2455/21 od 27. decembra 2021. godine).

Predsedavajući dr Vladimir Orlić, potpredsednik Narodne skupštine je, saglasno čl. 90. stav 1. i 239. stav 2. Poslovnika, obavestio da su pozvani da sednici prisustvuju: Branislav Nedimović, potpredsednik Vlade i ministar poljoprivrede, šumarstva i vodoprivrede, Siniša Mali, ministar finansija, Radomir Ratko Dmitrović, ministar za brigu o porodici i demografiju, prof. dr Darija Kisić-Tepavčević, ministar za rad, zapošljavanje, boračka i socijalna pitanja, Dragan Kovačević, predsednik Upravnog odbora Regulatorne agencije za elektronske komunikacije i poštanske usluge, Saša Stevanović i Danijela Vazura, državni sekretari u Ministarstvu finansija, Milan Dobrijević, državni sekretar u Ministarstvu trgovine, turizma i telekomunikacija, Dragan Pejović, direktor Regulatorne agencije za elektronske komunikacije i poštanske usluge, Snežana Karanović, pomoćnik ministra finansija, Mirjana Radanović, vršilac dužnosti sekretara Ministarstva za brigu o porodici i demografiju, Ognjen Popović, vršilac dužnosti pomoćnika ministra finansija, Aleksandra Čamagić, vršilac dužnosti pomoćnika ministra za brigu o porodici i demografiju, Sandra Grujičić, vršilac dužnosti pomoćnika ministra za rad, zapošljavanje, boračka i socijalna pitanja, Sava Savić, vršilac dužnosti pomoćnika ministra trgovine, turizma i telekomunikacija, Nebojša Milosavljević, vršilac dužnosti direktora Uprave za zaštitu bilja u Ministarstvu poljoprivrede, šumarstva i vodoprivrede, Emina Milakara, vršilac dužnosti direktora Uprave za veterinu u Ministarstvu poljoprivrede, šumarstva i vodoprivrede, Zorana Vujović, direktor Sektora za pravne poslove Regulatorne agencije za elektronske komunikacije i poštanske usluge, Dragoljub Stefanović, tehnički direktor Regulatorne agencije za elektronske komunikacije i poštanske usluge, Milena Antić Janić, rukovodilac Grupe za populacionu politiku i finansijsku podršku porodici sa decom u Ministarstvu za brigu o porodici i demografiju, Milan Vojvodić, šef Odseka za informacionu bezbednost i elektronsko poslovanje u Ministarstvu trgovine, turizma i telekomunikacija, Branka Đorđević, viši savetnik u Sektoru za finansijski sistem u Ministarstvu finansija, Zoran Sandić, samostalni savetnik u Sektoru za finansijski sistem u Ministarstvu finansija, Sanja Gavranović i Katarina Denčić iz Ministarstva za rad, zapošljavanje, boračka i socijalna pitanja i Zorica Vulić i Dragan Petrović iz Ministarstva unutrašnjih poslova.

Zatim je Narodna skupština prešla na rad po utvrđenom dnevnom redu sednice, odnosno na **zajednički načelni i jedinstveni pretres o tački 1. i tačkama od 4. do 13. dnevnog reda**.

Predsedavajući dr Vladimir Orlić, potpredsednik Narodne skupštine je, saglasno čl. 157. stav 1, 192. stav 3. i 170, a shodno članu 157. stav 2. Poslovnika, otvorio zajednički načelni i jedinstveni pretres o:

**- Predlogu zakona o izmenama i dopunama Zakona o finansijskoj podršci porodici sa decom,**

**- Predlogu zakona o izmeni Zakona o rokovima izmirenja novčanih obaveza u komercijalnim transakcijama,**

**- Izveštaju o radu Regulatorne agencije za elektronske komunikacije i poštanske usluge za 2020. godinu,** koji je podnela Regulatorna agencija za elektronske komunikacije i poštanske usluge, **sa Predlogom zaključka Odbora za prostorno planiranje, saobraćaj, infrastrukturu i telekomunikacije od 25. novembra 2021. godine,**

**- Predlogu odluke o davanju saglasnosti na Izmene i dopune Finansijskog plana Komisije za hartije od vrednosti za 2021. godinu,**

**- Predlogu odluke o davanju saglasnosti na Finansijski plan Komisije za hartije od vrednosti za 2022. godinu,**

**- Predlogu odluke o davanju saglasnosti na Finansijski plan Regulatornog tela za elektronske medije za 2022. godinu,**

**- Predlogu odluke o davanju saglasnosti na Finansijski plan Agencije za energetiku Republike Srbije za 2022. godinu,**

**- Predlogu zakona o potvrđivanju Sporazuma o saradnji u veterinarskoj, fitosanitarnoj i oblasti bezbednosti hrane i hrane za životinje na Zapadnom Balkanu,**

**- Predlogu zakona o potvrđivanju Sporazuma o uslovima za slobodan pristup tržištu rada na Zapadnom Balkanu,**

**- Predlogu zakona o potvrđivanju Sporazuma između Vlade Republike Srbije i Saveta ministara Republike Albanije o uzajamnom priznavanju odobrenja ovlašćenih privrednih subjekata za sigurnost i bezbednost (AEOS) i**

**- Predlogu zakona o potvrđivanju Sporazuma o povezivanju šema elektronske identifikacije građana Zapadnog Balkana.**

Uvodno izlaganje o predlozima akata podneli su predstavnici predlagača Branislav Nedimović, potpredsednik Vlade i ministar poljoprivrede, šumarstva i vodoprivrede, prof. dr Darija Kisić-Tepavčević, ministar za rad, zapošljavanje, boračka i socijalna pitanja, Radomir Ratko Dmitrović, ministar za brigu o porodici i demografiju i dr Aleksandra Tomić, predsednik Odbora za finansije, republički budžet i kontrolu trošenja javnih sredstava.

U zajedničkom načelnom i jedinstvenom pretresu, učestvovali su narodni poslanici: Milanka Jevtović Vukojičić, izvestilac Odbora za rad, socijalna pitanja, društvenu uključenost i smanjenje siromaštva (povodom čijeg izlaganja se za reč javio ministar Radomir Ratko Dmitrović), Marijan Rističević, izvestilac Odbora za poljoprivredu, šumarstvo i vodoprivredu, predstavnik predlagača Katarina Rakić, predsednik Odbora za prostorno planiranje, saobraćaj, infrastrukturu i telekomunikacije, Ilija Matejić, izvestilac Odbora za ustavna pitanja i zakonodavstvo, Samir Tandir, predsednik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, (povodom čijeg izlaganja se za reč javio ministar Radomir Ratko Dmitrović, a replicirao mu je narodni poslanik Samir Tandir, nakon čega se za reč javio predstavnik predlagača Dragan Kovačević, predsednik Upravnog odbora Regulatorne agencije za elektronske komunikacije i poštanske usluge), Života Starčević, zamenik predsednika Poslaničke grupe JEDINSTVENA SRBIJA (JS), Branimir Jovanović, predsednik Poslaničke grupe Socijaldemokratska partija Srbije, dr Emeše Uri, predstavnik Poslaničke grupe SAVEZ VOJVOĐANSKIH MAĐARA (zatim je predsedavajuća Elvira Kovač, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad sednice Narodne skupštine i posle 18,00 časova), Snežana Paunović, zamenik predsednika Poslaničke grupe SOCIJALISTIČKA PARTIJA SRBIJE (SPS) i Milanka Jevtović Vukojičić, predstavnik Poslaničke grupe „Aleksandar Vučić - za našu decu“ (povodom čijeg izlaganja se za reč javio ministar Radomir Ratko Dmitrović).

Zatim je predsedavajuća, u skladu sa članom 98. stav 4. Poslovnika, zaključila zajednički načelni i jedinstveni pretres i odredila pauzu u trajanju od jednog časa.

Posle pauze, sednica je nastavljena u 15 časova i 15 minuta.

Predsedavajuća je, saglasno članu 90. stav 1. Poslovnika, obavestila da je pozvan da sednici prisustvuje Aleksandar Pantić, izborni član Visokog saveta sudstva iz reda sudija.

Zatim je Narodna skupština prešla na **zajednički jedinstveni pretres o predlozima akata iz tačaka 2. i 3. dnevnog reda.**

Predsedavajuća Elvira Kovač, potpredsednik Narodne skupštine, saglasno članu 192. stav 3. i članu 201, a shodno članu 157. stav 2. Poslovnika, otvorila je zajednički jedinstveni pretres o:

**- Predlogu odluke o izboru sudija koji se prvi put biraju na sudijsku funkciju** i

**- Listi kandidata za člana Saveta Komisije za zaštitu konkurencije.**

Predloge akata obrazložili su predstavnici predlagača Aleksandar Pantić, izborni član Visokog saveta sudstva iz reda sudija i narodni poslanik Veroljub Arsić, predsednik Odbora za privredu, regionalni razvoj, trgovinu, turizam i energetiku.

U zajedničkom jedinstvenom pretresu učestvovali su narodni poslanici: Đorđe Dabić, izvestilac Odbora za pravosuđe, državnu upravu i lokalnu samoupravu, Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Sanja Jefić Branković, predstavnik Poslaničke grupe Socijaldemokratska partija Srbije, Toma Fila, predstavnik Poslaničke grupe SOCIJALISTIČKA PARTIJA SRBIJE (SPS), Dejan Kesar, predstavnik Poslaničke grupe „Aleksandar Vučić - za našu decu“ (nakon čijeg izlaganja se za repliku javio narodni poslanik Toma Fila), Samir Tandir, Vladan Glišić (nakon čijeg izlaganja su uzajamno replicirali narodni poslanici Dejan Kesar, Đorđe Dabić i Vladan Glišić), Aleksandar Mirković, Branimir Jovanović, Justina Pupin Košćal, dr Uglješa Mrdić, Ljiljana Malušić, Dušan Marić i Vuk Mirčetić.

Nakon toga je predsedavajuća zaključila zajednički jedinstveni pretres o predlozima akata iz tačaka 2. i 3. dnevnog reda.

\* \*

\*

Zatim je predsedavajuća, saglasno članu 90. stav 2. Poslovnika, obavestila da, na osnovu člana 101. stav 1. Poslovnika, prekida rad Šesnaeste sednice Drugog redovnog zasedanja Narodne skupštine Republike Srbije u 2021. godini, radi održavanja Devete posebne sednice Narodne skupštine Republike Srbije u Dvanaestom sazivu, koja je sazvana za 29. decembar 2021. godine, sa početkom u 10,00 časova i istovremeno je, u skladu sa članom 101. stav 5. Poslovnika, obavestila da će o nastavku prekinute sednice narodni poslanici biti blagovremeno obavešteni.

\* \*

\*

Prvog dana rada, sednica je završena u 18 časova i 5 minuta.

**Drugi dan rada – 29. decembar 2021. godine**

Sednica je počela u 15 časova i 5 minuta.

Sednici je predsedavala Marija Jevđić, potpredsednik Narodne skupštine.

Predsedavajuća je, saglasno članu 90. stav 1. Poslovnika, obavestila da su pozvani da sednici prisustvuju: Radomir Ratko Dmitrović, ministar za brigu o porodici i demografiju, Mirjana Radanović, vršilac dužnosti sekretara Ministarstva za brigu o porodici i demografiju, Aleksandra Čamagić, vršilac dužnosti pomoćnika ministra za brigu o porodici i demografiju i Milena Antić Janić, rukovodilac Grupe za populacionu politiku i finansijsku podršku porodici sa decom u Ministarstvu za brigu o porodici i demografiju.

Zatim je Narodna skupština prešla na pretres u pojedinostima o **9. tački dnevnog reda - PREDLOGU ZAKONA O IZMENAMA I DOPUNAMA ZAKONA O FINANSIJSKOJ PODRŠCI PORODICI SA DECOM.**

Predsedavajuća Marija Jevđić, potpredsednik Narodne skupštine, saglasno članu 157. stav 3. Poslovnika, otvorila je pretres Predloga zakona u pojedinostima.

Sastavni deo Predloga zakona postali su amandmani narodnog poslanika dr Aleksandra Martinovića na član 1. i Odbora za rad, socijalna pitanja, društvenu uključenost i smanjenje siromaštva na član 3.

U pretresu o Amandmanu na član 1. koji je podneo narodni poslanik dr Aleksandar Martinović, učestvovali su narodni poslanici: Jasmina Karanac, Milanka Jevtović Vukojičić, Milija Miletić i Nebojša Bakarec.

U pretresu o Amandmanu na član 3. koji je podneo Odbor za rad, socijalna pitanja, društvenu uključenost i smanjenje siromaštva, učestvovali su narodni poslanici: Viktor Jevtović, Nenad Filipović, Srbislav Filipović i Svetlana Milijić.

U pretresu o Amandmanu na član 3. koji su zajedno podneli narodni poslanici Snežana Paunović i Đorđe Milićević, učestvovali su narodni poslanici: Snežana Paunović (nakon čijeg izlaganja se za reč javio predstavnik predlagača Radomir Ratko Dmitrović, ministar za brigu o porodici i demografiju), prof. dr Marko Atlagić, Branimir Spasić i dr Uglješa Mrdić (nakon čijeg izlaganja se za reč javio ministar Radomir Ratko Dmitrović).

Zatim je predsednik Narodne skupštine zaključio pretres Predloga zakona u pojedinostima i obavestio narodne poslanike da će Narodna skupština u Danu za glasanje odlučivati o Predlogu zakona u načelu, pojedinostima i u celini.

Predsednik je, saglasno članu 87. stav 5. Poslovnika, odredio sredu, 29. decembar 2021. godine, sa početkom u 17 časova i 33 minuta, kao Dan za glasanje o tačkama dnevnog reda Šesnaeste sednice Drugog redovnog zasedanja Narodne skupštine Republike Srbije u 2021. godini.

Primenom elektronskog sistema za glasanje utvrđeno je da je u sali prisutno 166 narodnih poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda –** **PREDLOG ZAKONA O IZMENI ZAKONA O ROKOVIMA IZMIRENjA NOVČANIH OBAVEZA U KOMERCIJALNIM TRANSAKCIJAMA**

Narodna skupština je, većinom glasova (od 171 prisutnog narodnog poslanika, 170 je glasalo za, a jedan nije glasao), prihvatila Predlog zakona, u načelu.

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja (od 171 prisutnog narodnog poslanika, 168 je glasalo za, a tri nisu glasala).

Narodna skupština je, većinom glasova (od 171 prisutnog narodnog poslanika, 170 je glasalo za, a jedan nije glasao), usvojila Predlog zakona o izmeni Zakona o rokovima izmirenja novčanih obaveza u komercijalnim transakcijama, u celini.

**2. tačka dnevnog reda - PREDLOG ODLUKE O IZBORU SUDIJA KOJI SE PRVI PUT BIRAJU NA SUDIJSKU FUNKCIJU**

Narodna skupština je, većinom glasova svih narodnih poslanika (od 171 prisutnog narodnog poslanika, 171 je glasao za), usvojila Predlog odluke o izboru sudija koji se prvi put biraju na sudijsku funkciju, u celini.

Zatim je predsednik, u ime narodnih poslanika i u svoje ime, čestitao izabranim nosiocima funkcija na izboru i poželeo im puno uspeha u radu.

**3. tačka dnevnog reda –** **LISTA KANDIDATA ZA ČLANA SAVETA KOMISIJE ZA ZAŠTITU KONKURENCIJE**

Narodna skupština je, većinom glasova svih narodnih poslanika (od 171 prisutnog narodnog poslanika, 169 je glasalo za, a dva nisu glasala), izabrala Čedomira Radojčića za člana Saveta Komisije za zaštitu konkurencije, na period od pet godina.

Zatim je predsednik čestitao izabranom kandidatu i poželeo mu puno uspeha u radu.

**4. tačka dnevnog reda - IZVEŠTAJ O RADU REGULATORNE AGENCIJE ZA ELEKTRONSKE KOMUNIKACIJE I POŠTANSKE USLUGE ZA 2020. GODINU, KOJI JE PODNELA REGULATORNA AGENCIJA ZA ELEKTRONSKE KOMUNIKACIJE I POŠTANSKE USLUGE (BROJ 02-1214/21 OD 30. JUNA 2021. GODINE), SA PREDLOGOM ZAKLjUČKA ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE OD 25. NOVEMBRA 2021. GODINE**

Narodna skupština je, većinom glasova (od 171 prisutnog narodnog poslanika, 168 je glasalo za, jedan protiv, a dva nisu glasala), usvojila Predlog zaključka povodom razmatranja Izveštaja o radu Regulatorne agencije za elektronske komunikacije i poštanske usluge za 2020. godinu, koji je podneo Odbor za prostorno planiranje, saobraćaj, infrastrukturu i telekomunikacije 25. novembra 2021. godine.

**5. tačka dnevnog reda – PREDLOG ODLUKE O DAVANjU SAGLASNOSTI NA IZMENE I DOPUNE FINANSIJSKOG PLANA KOMISIJE ZA HARTIJE OD VREDNOSTI ZA 2021. GODINU**

Narodna skupština je, većinom glasova (od 171 prisutnog narodnog poslanika, 170 je glasalo za, a jedan nije glasao), usvojila Predlog odluke o davanju saglasnosti na Izmene i dopune Finansijskog plana Komisije za hartije od vrednosti za 2021. godinu, u celini.

**6. tačka dnevnog reda – PREDLOG ODLUKE O DAVANjU SAGLASNOSTI NA FINANSIJSKI PLAN KOMISIJE ZA HARTIJE OD VREDNOSTI ZA 2022. GODINU**

Narodna skupština je, većinom glasova (od 171 prisutnog narodnog poslanika, 169 je glasalo za, a dva nisu glasala), usvojila Predlog odluke o davanju saglasnosti na Finansijski plan Komisije za hartije od vrednosti za 2022. godinu, u celini.

**7. tačka dnevnog reda – PREDLOG ODLUKE O DAVANjU SAGLASNOSTI NA FINANSIJSKI PLAN REGULATORNOG TELA ZA ELEKTRONSKE MEDIJE ZA 2022. GODINU**

Narodna skupština je, većinom glasova (od 171 prisutnog narodnog poslanika, 169 je glasalo za, a dva nisu glasala), usvojila Predlog odluke o davanju saglasnosti na Finansijski plan Regulatornog tela za elektronske medije za 2022. godinu, u celini.

**8. tačka dnevnog reda – PREDLOG ODLUKE O DAVANjU SAGLASNOSTI NA FINANSIJSKI PLAN AGENCIJE ZA ENERGETIKU REPUBLIKE SRBIJE ZA 2022. GODINU**

Narodna skupština je, većinom glasova (od 171 prisutnog narodnog poslanika, 168 je glasalo za, a tri nisu glasala), usvojila Predlog odluke o davanju saglasnosti na Finansijski plan Agencije za energetiku Republike Srbije za 2022. godinu, u celini.

**9. tačka dnevnog reda – PREDLOG ZAKONA O IZMENAMA I DOPUNAMA ZAKONA O FINANSIJSKOJ PODRŠCI PORODICI SA DECOM**

Narodna skupština je, jednoglasno (od 172 prisutna narodna poslanika, 172 su glasala za), prihvatila Predlog zakona, u načelu.

Narodna skupština nije prihvatila Amandman na član 3. koji su podneli narodni poslanici Snežana Paunović i Đorđe Milićević (od 173 prisutna narodna poslanika, 27 je glasalo za, jedan se uzdržao, a 145 nije glasalo).

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja (od 174 prisutna narodna poslanika, 171 je glasao za, a tri nisu glasala).

Narodna skupština je, jednoglasno (od 174 prisutna narodna poslanika, 174 su glasala za), usvojila Predlog zakona o izmenama i dopunama Zakona o finansijskoj podršci porodici sa decom, u celini.

**10. tačka dnevnog reda – PREDLOG ZAKONA O POTVRĐIVANjU SPORAZUMA O SARADNjI U VETERINARSKOJ, FITOSANITARNOJ I OBLASTI BEZBEDNOSTI HRANE I HRANE ZA ŽIVOTINjE NA ZAPADNOM BALKANU**

Narodna skupština je, većinom glasova svih narodnih poslanika (od 174 prisutna narodna poslanika, 173 su glasala za, a jedan nije glasao), prihvatila Predlog zakona, u načelu.

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja (od 174 prisutna narodna poslanika, 172 su glasala za, jedan protiv, a jedan nije glasao).

Narodna skupština je, većinom glasova svih narodnih poslanika (od 174 prisutna narodna poslanika, 173 su glasala za, a jedan nije glasao), usvojila Predlog zakona o potvrđivanju Sporazuma o saradnji u veterinarskoj, fitosanitarnoj i oblasti bezbednosti hrane i hrane za životinje na Zapadnom Balkanu, u celini.

**11. tačka dnevnog reda – PREDLOG ZAKONA O POTVRĐIVANjU SPORAZUMA O USLOVIMA ZA SLOBODAN PRISTUP TRŽIŠTU RADA NA ZAPADNOM BALKANU**

Narodna skupština je, većinom glasova svih narodnih poslanika (od 174 prisutna narodna poslanika, 172 su glasala za, jedan se uzdržao, a jedan nije glasao), prihvatila Predlog zakona, u načelu.

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja (od 174 prisutna narodna poslanika, 172 su glasala za, jedan protiv, a jedan nije glasao).

Narodna skupština je, većinom glasova svih narodnih poslanika (od 174 prisutna narodna poslanika, 172 su glasala za, jedan se uzdržao, a jedan nije glasao), usvojila Predlog zakona o potvrđivanju Sporazuma o uslovima za slobodan pristup tržištu rada na Zapadnom Balkanu, u celini.

**12. tačka dnevnog reda – PREDLOG ZAKONA O POTVRĐIVANjU SPORAZUMA IZMEĐU VLADE REPUBLIKE SRBIJE I SAVETA MINISTARA REPUBLIKE ALBANIJE O UZAJAMNOM PRIZNAVANjU ODOBRENjA OVLAŠĆENIH PRIVREDNIH SUBJEKATA ZA SIGURNOST I BEZBEDNOST (AEOS)**

Narodna skupština je, većinom glasova svih narodnih poslanika (od 174 prisutna narodna poslanika, 173 su glasala za, a jedan nije glasao), prihvatila Predlog zakona, u načelu.

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja (od 175 prisutnih narodnih poslanika, 173 su glasala za, jedan protiv, a jedan nije glasao).

Narodna skupština je, većinom glasova svih narodnih poslanika (od 176 prisutnih narodnih poslanika, 174 su glasala za, a dva nisu glasala), usvojila Predlog zakona o potvrđivanju Sporazuma između Vlade Republike Srbije i Saveta ministara Republike Albanije o uzajamnom priznavanju odobrenja ovlašćenih privrednih subjekata za sigurnost i bezbednost (AEOS), u celini.

**13. tačka dnevnog reda – PREDLOG ZAKONA O POTVRĐIVANjU SPORAZUMA O POVEZIVANjU ŠEMA ELEKTRONSKE IDENTIFIKACIJE GRAĐANA ZAPADNOG BALKANA**

Narodna skupština je, većinom glasova svih narodnih poslanika (od 176 prisutnih narodnih poslanika, 175 je glasalo za, a jedan nije glasao), prihvatila Predlog zakona, u načelu.

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja (od 176 prisutnih narodnih poslanika, 174 su glasala za, jedan protiv, a jedan nije glasao).

Narodna skupština je, većinom glasova svih narodnih poslanika (od 176 prisutnih narodnih poslanika, 174 su glasala za, a dva nisu glasala), usvojila Predlog zakona o potvrđivanju Sporazuma o povezivanju šema elektronske identifikacije građana Zapadnog Balkana, u celini.

Pošto je Narodna skupština obavila razmatranje i odlučivanje o svim tačkama dnevnog reda sednice, predsednik Narodne skupštine je, saglasno članu 102. Poslovnika, zaključio Šesnaestu sednicu Drugog redovnog zasedanja Narodne skupštine Republike Srbije u 2021. godini.

Sednica je zaključena u 17 časova i 55 minuta.

GENERALNI SEKRETAR PREDSEDNIK

Veljko Odalović Ivica Dačić